Dermed deltager AaB's DM-sølvvindere og pokalvindere i den såkaldte Continental Cup, som er ishockeyens Europa Cup. AaB's sportsdirektør Ole Nielsen er begejstret for muligheden for at prøve kræfter med klubber på den europæiske scene. - Det kan selvfølgelig give spillerne og hele klubben yderligere et sportsligt løft, hvorfor vi ser meget frem til at være med, fastslår Ole Nielsen. AaB Ishockey er formentlig oversidder i første runde og vil først være med i anden runde, der afvikles i weekenden den 12. - 14. oktober. Lodtrækningen til Continental Cup foretages i Wien den 30. juni.

Referat:
Efter de danske mestre fra Herning sagt nej til at deltage i Europa Cup, har AaB fået tilbudet og takket ja.